การขาดดุลการค้ามีแนวโน้มต่อเนื่อง
4 เมษายน 2566

การขาดดุลการค้ามีแนวโน้มต่อเนื่อง
การส่งออกสินค้าอุตสาหกรรมอ่อนแอต่อเนื่อง
การส่งออกของไทยเดือน ก.พ. หดตัว 4.7% YoY (-2.4% ไม่รวมทองคำ) เทียบกับ consensus ที่ -7% โดยสินค้าภาคอุตสาหกรรม (79% ของการส่งออกทั้งหมด) ลดลง 6.1% ซึ่งเป็นการหดตัวลงติดต่อกันตั้งแต่เดือน ต.ค.2565 ขณะที่สินค้าเกษตรขยายตัว 3.6% ในกลุ่มสินค้าอุตสาหกรรม กลุ่มที่โดดเด่นยังคงเป็นการส่งออกรถยนต์ที่เติบโต 6.7% YoY จากปริมาณการส่งออกรถยนต์นั่งส่วนบุคคลที่แข็งแกร่ง ซึ่งถูกหักล้างบางส่วนจากรถยนต์เพื่อการพาณิชย์ (-5.2%) ขณะที่การส่งออกพลาสติกหดตัว 24.5% สิ่งทอ 17.0% และชิ้นส่วนอิเล็กทรอนิกส์ 4.8% ส่วนกลุ่มสินค้าเกษตร ผัก/ผลไม้แช่แข็งและบรรจุกระป๋อง เติบโต 23.3% รองลงมาคือ น้ำตาล (+21.4%) ไก่ (+10.3%) ข้าว (+7.7% ราคา +13%/ปริมาณ -6%) และปลาทูน่ากระป๋อง (+4.3%) ขณะที่การส่งออกอาหารสัตว์เลี้ยงหดตัวมากขึ้นที่ -36.7% และยางพาราที่ -34% (ราคา -16%/ปริมาณ -18%)
การนำเข้าได้รับแรงหนุนจากพลังงานและรถยนต์
การนำเข้าเดือน ก.พ. ขยายตัว 0.6% YoY เทียบกับ 4.7% ในเดือน ม.ค. โดยที่ปัจจัยหนุนหลักคล้ายคลึงกัน ได้แก่ การนำเข้ารถยนต์และพลังงาน การนำเข้าพลังงานเติบโต 12.7% โดยการนำเข้าน้ำมันดิบเพิ่มขึ้น 17.7% ขณะที่การนำเข้าสินค้าทุนค่อนข้างทรงตัวที่ +0.4% ส่วนการนำเข้าวัตถุดิบหดตัวลง 10.5% การนำเข้ารถยนต์เติบโต 39.8% ส่วนใหญ่มาจากการนำเข้ารถยนต์ที่ผลิตในต่างประเทศทั้งคัน หรือ CBU (+318%) ยอดนำเข้ารถยนต์จากจีนเดือน ก.พ. เพิ่มขึ้น 106% YoY ซึ่งเป็นผลมาจากการนำเข้ารถยนต์ไฟฟ้า (EV) จากจีน ด้านการนำเข้าคอมพิวเตอร์และส่วนประกอบฟื้นตัวขึ้นอยู่ที่ระดับ +6.9% หลังจากหดตัวลง 9 เดือนติดต่อกัน ตั้งแต่เดือน พ.ค.2565
การขาดดุลการค้ามีแนวโน้มต่อเนื่อง
การขาดดุลการค้าเดือน ก.พ. อยู่ที่ 1.1 พันล้านดอลลาร์สหรัฐฯ และเรามองว่าการขาดดุลการค้ามีแนวโน้มต่อเนื่อง โดยเรามองว่าเป็นผลมาจาก 1) การค้าโลกที่อ่อนแอ 2) การส่งออกสินค้าอุตสาหกรรมของไทยที่ซบเซา และ 3) การนำเข้ารถยนต์ EV ที่เพิ่มขึ้น การนำเข้ารถยนต์และชิ้นส่วนยานยนต์เพิ่มขึ้นในเดือน ก.พ. หรือเท่ากับ 368 ล้านดอลลาร์ฯ YoY คิดเป็น 33% ของการขาดดุลการค้าทั้งหมดในเดือน ก.พ.
ผลกระทบ : มีแรงกดดันขาลงบ้างต่อค่าเงินบาท
การขาดดุลการค้าอย่างต่อเนื่องจะมีแรงกดดันขาลงต่อค่าเงินบาทบ้างในระยะสั้น แต่เราคาดว่าจะไม่รุนแรงมากนัก เนื่องจากการฟื้นตัวของจำนวนนักท่องเที่ยวขาเข้าอย่างต่อเนื่อง ทั้งนี้ เราคาดว่าค่าเงินบาทจะอยู่ที่ 33.50-34.0 บาท/ดอลลาร์สหรัฐฯ ในปีนี้ เทียบกับอัตราล่าสุดที่ 34.20 บาท
มุมมอง KS
ตัวเลขการค้าเดือน ก.พ. ให้ข้อมูลเชิงบวกต่อ SYNEX (“ซื้อ” ราคาเป้าหมาย 18.92 บาท) จากการนำเข้าคอมพิวเตอร์ที่ปรับดีขึ้น และความเป็นไปได้ของการลดสต็อกสินค้าที่อาจสิ้นสุดลงในเร็วๆ นี้ รวมถึงมูลค่าหุ้นที่ไม่แพง (PER ล่วงหน้า 12 เดือน ที่ 14.2 เท่า) โดยราคาหุ้น SYNEX ปรับตัวลง 8% YTD
การส่งออกอาหารสัตว์เลี้ยงที่อ่อนแออย่างต่อเนื่องส่งผลลบต่อ AAI (“ซื้อ” ราคาเป้าหมาย 8.70 บาท) และ ITC (“ซื้อ” ราคาเป้าหมาย 40.20 บาท) ซึ่งราคาหุ้นของทั้งสองบริษัทปรับตัวลง 13% YTD
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #Ksecurities #หุ้น #หุ้นไทย #ข่าวหุ้น #ลงทุน #Economic